ОТЧЕТЕН ДОКЛАД

ЗА ДЕЙНОСТТА НА  
РАЙОНЕН СЪД- МАЛКО ТЪРНОВО  
ПРЕЗ 2019 ГОДИНА

Настоящият отчетен доклад за дейността на Районен съд - Малко Търново се  
изготви на основание чл. 80, ал. 1, т. 2 от Закона за съдебната власт, разпоредбите на Правилника за администрацията в съдилища, както и по указания дадени с Протокол №1 на комисията по правни въпроси на ВСС от

11.01.2009 г., относно обхвата и структурата на годишния доклад за прилагането на Закона и дейността на съдилищата в Република България.

Районен съд – Малко Търново през отчетната 2019 г. е осъществявал правораздавателната си дейност в съответствие с Конституцията и законите на Република България, на територията на Община - Малко Търново, област Бургаска.

Основание за направените изводи за дейността на Районен съд- Малко Търново през отчетната 2019 год. , са сведенията в годишните статистически отчети през последните три години.

1. КАДРОВА ОБЕЗПЕЧЕНОСТ

Утвърденото щатно разписание за календарната 2019 година на Районен съд- Малко Търново включва 9 длъжности:

-двама магистрати: административен ръководител- председател на съда и съдия;

-един съдия по вписванията;

-един държавен съдебен изпълнител;

-петима съдебни служители, от които:

-две длъжности обща администрация : гл. счетоводител, адм. секретар;

-три длъжности специализирана администрация: съдебен секретар, съдебен деловодител и прозовкар.

През целия отчетен период , всички длъжности са били заети и не е имало вакантни позиции.

1.БРОЙ НА РАБОТЕЩИТЕ СЪДИИ, ДЪРЖАВНИ СЪДЕБНИ  
ИЗПЪЛНИТЕЛИ И СЪДИИ ПО ВПИСВАНИЯТА

В Районен съд - Малко Търново през 2019 г. са работили двама съдии:

-**съдия Чанко Петков Петков** - Административен ръководител- Председател на Районен съд - Малко Търново, първи мандат, с ранг „ съдия във ВКС и ВАС“;

През отчетната 2019 година, съдия Чанко Петков е отработил 12 пълни месеца в Районен съд- Малко Търново.

-**съдия Пламен Маринов Дойков** -

През календарната 2019 г. съдия Дойков е отработил в Районен съд- Малко Търново два месеца и половина, като през останалото време и бил командирован съдия в Районен съд- Средец и Районен съд- Бургас,

Със заповед № 1224/12.12.2018 г. на Председателя на Окръжен съд - Бургас съдия Дойков е бил командирован в Районен съд-Средец, за времето от 01.01.2019 г. до 30.06.2019 г. Поради отсъствие на съдия Петков, командировката на съдия Дойков е била прекъсната със заповед № 67/25.01.2019 2019 г. , считано от 26.01.2019 г. На основание Заповед № 99/01.02.2019 г. на Председателя на Окръжен съд- Бургас, съдия Дойков, отново е бил командирован в Районен съд – Средец, считано от 04.02.2019 год. до 30.06.2019 год. Командировката е била прекъсната със Заповед № 370 от 08.04.2019 г., считано от 15.04.2019 год.

Със заповед № 677/28.06.2019 г. на Председателя на Окръжен съд- Бургас, съдия Дойков е бил командирован в Районен съд – Бургас, за срок от една година, считано от 03.07.2019 г.

Като съдия по вписванията в Районен съд-Малко Търново през 2019 г. е работила г-жа Донка Янкова Русинова , а като държавен съдебен изпълнител е работил г-н Славей Славчев Хардалов.

И двете длъжности са заети „ за определено време – до заемане на длъжността въз основа на конкурс“, като конкурси за тези длъжности през 2019 год. не са били провеждани за Районен съд- Малко Търново.

1. БРОЙ НА СЛУЖИТЕЛИТЕ

Общата численост на администрацията на съда през отчетната 2019 г. е от 5 щатни бройки - главен счетоводител, административен секретар, съдебен секретар, съдебен деловодител и призовкар.

Работата на служителите е била организирана съгласно Правилника за  
администрацията в съдилищата. Служителите съвместяват по няколко длъжности, като на главният счетоводител са възложени функциите и касиер-домакин, на административният секретар - деловодството на ДСИ; на съдебния секретар - протоколист са възложени дейностите на служба „Архив”, на съдебния деловодител е възложена работата на деловодител „Бюро съдимост”, а на призовкаря са възложени функциите и на куриер и чистач.

През отчетната година не са констатирани нарушения на трудовата дисциплина, поради което и няма наложени дисциплинарни наказания.

1. СТАНОВИЩЕ ЗА ПРОМЕНИ В ЩАТА

По отношение на броя на магистратските длъжности, предвид изложените по- долу данни за натовареността на съдиите и Районен съд - Малко Търново, през 2019 г., намирам, че наложително увеличението на щатната численост на съдебната администрация с една бройка за съдебен деловодител и една бройка за системен администратор.

През изминалата година съотношението по щат на съдебните  
служители/магистратите е 2,5, а съотношението съдебни служители/съдии, съдии по вписванията и държавни съдебни изпълнители е 1,25.

1. ДВИЖЕНИЕ НА ДЕЛАТА

В Районен съд - Малко Търново, през изминалата 2019 година, разпределението на делата и преписките се извършваше чрез Централизираната система за случайно разпределение на делата (ЦССРД). Правилата, по които се осъществява случайното разпределение на делата, са утвърдени със заповед на Председателя на съда и са публикувани на официалната интернет-страница на съда. Постъпилите в съда книжа, подлежащи на образуване в дела, се образуват в деня на постъпването им и се разпределят посредством програмния продукт ЦССРД. Разпределението на делата се извършва от административния ръководител и от упълномощен за това съдебен служител.

За управлението на делата в съда се използва програмния продукт САС  
„Съдебно деловодство”, разработен от „Информационно обслужване” АД.

Изградена е вътрешна мрежа, до която е осигурен достъп на всички работни  
места, като нивото на достъп е в зависимост от длъжността, която заема служителя.

Функционира и уеб-страница на съда, на която се публикуват всички съдебни актове, графика на съдебните заседания, справки за приключилите през съответния календарен месец дела, влезли в законна сила съдебни актове, новини във връзка с работата на съда.

Информацията, публикувана на уеб-страница на съда се актуализира ежедневно.

1.БРОЙ НА ПОСТЪПИЛИТЕ И РАЗГЛЕДАНИТЕ ДЕЛА.

През 2019 г . на производство в Районен съд - Малко Търново са стояли за  
разглеждане общо 446 дела, при **318** дела през 2018 г. и **285** дела за 2017 г. От тях, 27 дела останали като несвършени от предходната 2018 г., при 19 броя дела останали несвършени от 2017 г. От направения анализ се вижда, че през 2019 год. постъплението на делото се е увеличили с 120 дела спрямо предходната 2018 г., когато са постъпили 299 дела и с 151 дела през 2017 г. когато са постъпили 285 дела. Последващо е и увеличението на делата за разглеждане: 446 за 2019 год., при 318 за предходната 2018 г. и 285 дела за 2017 год.

* 1. ГРАЖДАНСКИ ДЕЛА

Към 1 януари 2019 г. в Районен съд - Малко Търново бяха останалите за разглеждане от предходната 2018 г. 14 граждански дела, при 10 дела за 2018 г. и 7 граждански дела останали за разглеждане от 2017 г.

Постъпилите новообразувани граждански дела през отчетния период са 291  
броя. За сравнение новообразуваните граждански дела през 2018 г. са били 217 броя, а през 2017 г. техният брой е бил 156 броя. Наблюдава се чувствително увеличение на постъплението на гражданските дела , като разликата с 2018 г. е с 74 дела повече, а спрямо 2017 г - повече с 135 дела.

При анализ на постъплението на гражданските дела можем да направим извод, че това е една динамична величина, клоняща към устойчиво увеличение на този показател през последната година.

Разпределението на постъпилите гражданските дела през 2019 г. е следното: 8 дела образувани по искове по СК, ЗЗДН, ЗЛР, ЗГР, ЗЗДет и ЗБЖИРБ; облигационни искове - 6 дела, вещни искове - 3 дела, делби и искове по ЗН – 3, установителни искове – 6, искове по КТ – 123; частни граждански дела 38; частни производство по чл.410 и чл.417 от ГПК – 102, или всичко 291 броя постъпили граждански дела, от които 106 дела са постъпили по подсъдност.

От образуваните граждански производства, с най-голям относителен дял са **исковете по кодекса на труда** – **123 дела или 42,26 %, от всички постъпили дела.** За сравнение, през предходната 2018 год. този вид дела са били само 2 бр**. ,** а през 2017 год. няма постъпили дела. Това води на извода за епизодичен характер на постъплението на дела по Кодекса на труда. Делата по КТ са  следвани от заповедните производства **по чл. 410 и чл. 417 ГПК – 102 дела**, което представлява **35,05 %** от всички постъпили граждански дела. През предходната 2018 год. заповедните производства са били 105 дела или 48,38 %, а през 2017 год. делата по чл. 410 и 417 от ГПК са били 92 броя – 44,23 % . Постъпилите **частни граждански производства през 2019 г. са били 38 броя или 13,06 %**, за разлика от 2018 год., когато са постъпили 33 дела или 15,20 % и през 2017 год. - 37 дела или 23,71 %. Изводът , който можем да направим е, че при частните производства тенденцията е на намаляване на постъпленията. Следват делата по искове по СК, ЗЗДН, ЗЛС, ЗГР, ЗЗДет, ЗБЖИРБ – 8 броя , при 53 дела през 2018 год. и 8 дела през 2017 год. ; облигационните искове – 6 дела през 2019 год., при 4 дела през 2018 г. и 6 дела през 2017 г. установителни искове – 6 дела, при 13 дела през 2018 и 7 дела през 2017 г.

Постъпилите граждански дела по общия ред варират през годините: 116 дела през 2019 год. или 39,86 %, при 32 дела или 15,20 %, през 2018 г. и 22 дела или 14,10 % за 2017г. Тук наблюдаваната тенденция е на увеличаване на постъплението.

През отчетния период са постъпили 33 дела по чл. 310 по ГПК, за разлика от 2018 год. когато няма постъпили бързи граждански производства и през 2017 год. когато са постъпили само 4 дела.

Тенденция на намаляване се наблюдава при образуваните дела по вещни искове – 3 дела през 2019 г., което представлява 1,03% ; 3 дела, или 1,38% през 2018 г.- , колкото й през 2017 г. – 3 дела или 1,92 % .

От делата за разглеждане, както и при постъпилите дела, с най висок  
относителен дял са тези по КТ – 123 дела, следвани от делата по чл. 410 и чл. 417 от ГПК - 102 през 2019 г. при 105 дела през 2018 г., при 92 дела през 2017 г., следвани от частните производства -38 дела; исковите по СК, ЗЗДН, ЗЛС, ЗГР, ЗЗДет., ЗБЖИРБ – 11 дела, установителни искове – 11 дела; облигационни искове – 7 дела; делби и искове по ЗН – 5 дела вещни искове – 3 дела обезпечения 2 и административни производства 1 дела.

През 2019 год. са разгледани 129 дела по общия ред при 43 дела през 2018 г. и 22 дела през 2017 г.

Постъпилите новообразувани дела през 2019 г. са разпределени по съдии както следва:

-**на съдия Чанко Петков**: 108 дела по общия ред, 15 по чл. 310 ГПК, частни граждански дела - 37; частни граждански дела по чл. 410 и чл. 417 ГПК- 79 броя. Общо разпределените граждански дела на съдия Чанко Петков са 239 броя.

**-на съдия Пламен Дойков**: 8 граждански дела по общия ред, 18 дела по чл. 310 ГПК, частни граждански дела - 3, частни граждански дела по чл. 410 и чл. 417 – 23. Общо разпределените дела на съдия Дойков в Районен съд - Малко Търново през отчетния период са 52 броя.

По- малко разпределения брой дела на съдия Дойков, произлиза от  
обстоятелството, че до 15 април 2019 год. съдия Дойков е бил командирован в Районен съд – Средец, а от 3 юли 2019 год. до края на календарната 2019 г. е бил командирован в Районен съд- Бургас.

През отчетната 2019 г. в съда са били разгледани общо 305 дела , при 227 бр. граждански дела през 2018 г. и 163 граждански дела за 2017 г.

В сравнение с предходните 2018 г. и 2017 г. се наблюдава тенденция на  
увеличаване на гражданските дела за разглеждане , като увеличението спрямо 2018г. е с 78 дела, а спрямо 2017г. са 142 дела повече.

От общият брой разгледани граждански дела през отчетната 2019 г. 305 броя , исковете по СК, ЗЗДН, ЗЛС, ЗГР, ЗЗДет, ЗБЖИЗБ са 11 бр.; облигационни искове - 7 бр.; вещни искове - 3 бр.; делби и искове по ЗН - 5 бр.; установителни искове - 13 бр.; искове по КТ - 123 бр.; административни производства – 1; частни производства 38 бр., частни заповедни производства - 102 бр.

През 2019г. съдия Петков е свършил общо 182 бр. граждански дела, от които: 53 дела по общия ред; 13 дела по чл. 310 ГПК, 1 административно производство, 36 частни граждански дела; частни граждански заповедни – 79 бр.

През 2018 г. съдия Дойков е решил общо 26 граждански дела, от които: 3  
частни граждански дела и 23 частни граждански заповедни производства.

1.2.НАКАЗАТЕЛНИ ДЕЛА

Към 1 януари 2019 г. останалите несвършени наказателни дела от предходната 2018 г. са били 13 дела, при 9 дела към 01.01.2018 и 10 дела останали несвършени към 01.01.2017 г.

През отчетната **2019г**. в Районен съд - Малко Търново са **постъпили 128** наказателни дела, от които НОХД -41 бр.- 32,03 %; НЧХД - 3 бр.- 2,34 %; НАХД по чл. 78а НК- 11 бр.- 8,59 %; НЧД - 13 бр. -10,16 % и НАХД - 59 бр.- 46,09 %. За сравнение, през **2018 г**., постъпилите наказателни дела са били **82 бр**. от които : НОХД - 35 бр. -42,68%; НЧХД – 5 бр. – 6,10%, НАХД по  
чл. 78а НК- 8 бр. -9,75 %; НЧД- 13 бр.- 15,85 %; НАХД - 21 бр.- 25,61 %. През **2017г.** са били постъпили **112 дела** от които : НОХД-52 бр. или 46,42 %; НЧХД- 1 дела – 0,89 %.; НАХД по чл. 78а НК - 9 бр.- 8,03%; НЧД - 22 бр. – 19,64 % и НАХД - 28 бр.- 25,00%.

При анализ на постъплението на наказателни дела , тенденцията която се очертава е на значително увеличение на постъпленията, - **46 дела повече в сравнение с 2018 год. и 16 дела повече в сравнение с 2017 год.**

По отношение на постъпилите дела по видовете престъпления, с най-голям относителен дял от 36,58 % са наказателните дела от общ характер, образувани по обвинения за престъпления против дейността на държавните органи и обществените организации -15 дела, като делата образувани през 2018 год. са 5 на брой или 14,28 % , а през 2017 г. - 26 броя или 50 %. Тенденцията, която се наблюдава е доста колеблива – имаме намаление спрямо 2017 год. и увеличение спрямо 2018 год.

Следващата група дела с високо постъпление е групата на общоопасни престъпления - 14 дела, при 15 за 2018 г. е 9 дела за 2017 г., като в сравнение с предходната 2018 год. наблюдаваме тенденция на лек спад на постъпилите дела.

Постъпилите дела за престъпления против брака, семейството и младежта през 2019 год. са били 4 бр., при 2 дела през 2018 год. и 1 дело през 2017 г. В абсолютни цифри тук имаме увеличение на постъплението.

Образуваните дела против собствеността отчитат ръст на намаление , т.к. през отчетния период са постъпили само 2 дела, за разлика през 2018 год., когато са образувани 7 дела и 9 дела през 2017 г.

Подобни са показателите и за образуваните дела за престъпления против стопанството – 1 дело, за разлика от 2018 г. когато са образувани 4 дела и 9 дела за 2017 г. Тенденцията която се наблюдава при този вид дела и на устойчив спад, което е обусловено от икономическото и демографско състояние на съдебния район.

През 2019 г. е образувано 1 НОХД за извършено престъпление против личността, за разлика от 2018 год. когато не е било образувано дело по този показател и при образувани 3 дела през 2017 год.

През 2019 год. са постъпили 3 дела от ЧНХД, което са се върнали от въззивна инстанция с указания за продължаване на съдопроизводствените действия.

Постъпилите дела по чл. 78а НК през 2019 г. са 11 на брой, за разлика от 2018 г. когато са били образувани 8 броя дела и през 2017 г- 9 броя дела. Тук тенденцията е на повишаване на постъплението.

През 2019 год. постъпилите ЧНД-съдебно производство са 3 бр. при 8 бр. през 2018 г. и 10 дела през 2017 г.

И при ЧНД от досъдебното производство през 2019 г – 11 дела , при 5 дела през 2018 год. и 12 дела през 2017 са.

През отчетната година са образувани 59 дела от административно наказателен характер, при 21 дела за 2018 год. и 28 дела за отчетната 2017 г . От изложените данни за постъпилите наказателни дела можем да отчетем  
чувствително увеличение на постъплението спрямо предходните 2018 г.и 2017 г, което довежда до извода, че както при гражданските дела, така и при наказателните дела, постъплението е една динамична величина, варираща през годините, без ясно обособена тенденция.

През отчетния период в Районен съд - Малко Търново не са образувани наказателни дела от общ характер със значим обществен интерес.

Разпределените дела по съдии пред 2019 год. е както следва:

**-на съдия Чанко Петков** - 108 наказателни дела от които: НОХД - 35 бр.; НЧХД - 3 бр.; НАХД по чл. 78а - 7 бр.; ЧНД - 12бр. и НАХД -51 бр.

**-на съдия Пламен Дойков** - 20наказателни дела от които: НОХД - 6 бр.; НЧХД - 0 бр.; НАХД по чл. 78а - 4 бр.; ЧНД – 2 бр. и НАХД - 8 бр.

Общият брой на наказателни дела за разглеждане през отчетния период в Районен съд - Малко Търново е 141 броя, при 91 дела през 2018 г. и 122 дела през 2017 г.

С най- голям относителен дял от всички наказателни дела през 2019 год. са НАХД – 67 бр., следвани от НОХД - 45 бр.; делата по чл. 78а – 11 бр., ЧНД – 15 бр. и НЧХД – 3 бр.

През предходната 2018 г. с най- голям относителен дял са   
разгледаните НОХД дела - 38 бр., следвани от НАХД - 24 бр; 14 бр. ЧНД, 9 бр. дела по чл. 78а НК и 5 бр. НЧХД.

За сравнение делата за разглеждане през 2017 год. са били както следва :НОХД - 57 дела, НЧХД – 1 дело, НАХД по чл. 78а от НК – 10 дела, ЧНД - 22 дела и НАХД - 32 дела.

От разгледаните през 2019 г. административно-наказателните дела най-голям е броя на делата по Закона за Митниците и Валутния закон - 29 дела при 15 дела през 2018 г. и 12 дела през 2017 г. ; следвани от дела на КАТ – 16 дела през 2019, при 5 бр. дела за 2018 и 10 дела през 2017 г.

Както през предходните 2018 г.и през 2017 г. няма образувани дела по УБДХ.

2.БРОЙ НА СВЪРШЕНИТЕ ДЕЛА.

През отчетния период са свършени общо 323 дела при 291 дела свършени през 2018 г. и 266 дела свършени през 2017 г.

Свършените граждански дела през отчетния период са 208 бр. при 213 бр. за 2018 год. и 153 бр. за 2017 г.

Наказателните дeла, свършени през 2019 год. са 115 броя , при 78 бр. през , 2018 г. и 113 бр. за 2017 г. Изразено в проценти съотношението на свършените към постъпилите дела е следното: 2019 год. - 81,56 %; 2018 год.- 85,71 и 2017 год. - 92,62 %.

Свършените дела в срок до 3 месеца през 2019 г. са били 301 дела, което представлява 93% , при 278 дела през 2018 г. което е било 96% ,  
и 259 дела през 2017 г. - 97 % .

И по двата показатели свършени дела и свършени дела в тримесечен срок се наблюдава спад. Това се дължи на завишеният брой на постъпилите дела през 2019 год. и на факта, че реално в Районен съд- Малко Търново и през отчетната 2019 год. правораздава само един съдия.

При гражданските дела , процентът на свършените в тримесечен срок дела и през 2019 год. е относително висок – 98% при свършени 203 броя дела . При наказателните дела в тримесечен срок са свършени дела 98 което предсдтавлява 85%.

В края на отчетния период са останали несвършени 27 дела, от които 14  
граждански дела и 27 наказателни дела.

През 2019 г. в Районен съд – Малко Търново, със съдебен акт по същество са  
решени общо 248 дела 76,78 % спрямо общия брой приключени 323 дела , от които 170 бр. граждански дела 52,63 % и 78 бр. наказателни дела – 24,15%.

През 2019г. няма просрочено предаване на съдебни актове.

Прекратените производства, общо през 2019 год. са били 75 бр., или 23,22% от свършените дела. Разпределени по видове дела, показателите са следните: граждански дела -11,76 % и наказателни дела – 11,42 % .

Обжалваните и протестирани съдебни актове на съда през отчетния период са общо 43 бр., или само 13,31 % са били обект на контрол от висша съдебна  
инстанция, което говори, че участниците в съдебния процес, като цяло, са били  
доволни от постановените съдебни актове от първоинстанционния съд. По  
наказателни дела са обжалвани 41 бр. съдебни актове, а по граждански дела 2бр. За сравнение, обжалваните дела през 2018 г. са били 29 бр., което е 9,96%, а през 2017 г. – 31 бр. или 11,65%.

През годината са върнати от БОС, ВКС и Административен съд Бургас общо   
22 дела, актовете по които са били обжалвани. От тях 5 бр. са по граждански дела и 22 бр. са по наказателни дела. Изцяло потвърдени са 14 съдебни акта, което съставлява 63,64 % от всички обжалвани дела.

2.1.ГРАЖДАНСКИ ДЕЛА

През изминалата 2019 година в Районен съд --. Малко Търново са разгледани 305 граждански дела, от които са свършени общо 208 дела и 97 дела са останалите несвършени в края на отчетния период. Със съдебен акт по същество са приключили 170 дела, а 1 дело е приключило по спогодба и 37 дела са прекратени на различни основания.

Приключените 208 граждански дела , представляват 71,47 % от стоящите на производство 305 дела. За сравнение през предходната 2018 год., са били приключени 213 дела , което представлява 93,83 % от свършените дела, а през 2017 г свършените дела са били 153 броя, или 93,86 % .

По отношение на броя на не приключилите производства - постъпването на  
делата през последните дни на годината и процесуалните срокове, уредени в ГПК, предпоставят невъзможността за приключването им в рамките на същата година.

През изминалата година, приключените в тримесечен срок граждански дела са 98% при 98% за 2018 г. и 98% за 2017 г. Видно от посочените показатели се наблюдава устойчива тенденция на приключване на делата в тримесечен срок, което говори, че се запазва създадената добра организация на работа от съдия Петков, съдия Дойков и съдебната администрация.

През 2019 година пред Окръжен съд - Бургас са обжалвани 2 граждански дела, върнати от БОС и ВКС са 5 граждански дела, от които изцяло е потвърден 1 съдебен акт.

Съдия Чанко Петков е приключил общо 182 граждански дела, от които: по  
общия ред - 53 дела, 13 дела по чл. 310 ГПК – бързи производства; 1 дело административно производство; ЧГД – 36 дела; 79 частни граждански дела по чл. 410 и 417 ГПК.

Съдия Пламен Дойков е приключил общо 26 граждански дела, от които: ЧГД – 3 дела, по чл.410 и чл.417 по ГПК – 23 бр.

2.2 НАКАЗАТЕЛНИ ДЕЛА

За отчетната година в съда са свършени 115 наказателни дела, което представляват 81,56 % от всички за разглеждане 141 наказателни дела. От тях със съдебен акт по същество са приключили 78 дела или 67,82 % , 37 дела са приключили със споразумение, или 32,18 %, 3 дела са върнати за доразследване и 2 дела са прекратени по други причини.

От предходната 2018 година останалите несвършени наказателни дела са били 13 бр., от които НОХД - 4 бр.; НАХД 8 бр. и 1бр. ЧНД.

От всичко разгледаните наказателни дела от общ характер 141 дела, изцяло са свършени 115 дела, като от тях, 98 дела са приключили в 3-месечен срок от образуването им, което е 85% от свършените наказателни дела ( при 90 % за 2018 и 96% за 2017г.). От изнесените данни се вижда, че броят на приключилите наказателни дела в тримесечен срок бележи тенденция на намаляване.

Приключилите НАХД дела по чл. 78а НК са 11 бр., всички решени в тримесечен срок.

От административно-наказателните дела, са свършени 48 бр. От тях в  
тримесечен срок са приключени 13 бр. дела, което представлява 77% от свършените НАХД.

Разгледаните наказателните частни дела са 15 бр., всички приключили в срок до 3 месеца.

От свършените всичко 39 бр. наказателни дела от общ характер, със съдебен акт по същество са приключили 7 бр. дела, а 32 бр. дела са прекратени със споразумения .

От 11 бр. дела за разглеждане по чл. 78а НК по същество са решени 8 дела и три дела са върнати на прокурора.

През 2019 г. са приключени 15 бр. НЧД от досъдебното производство, като всички са приключили в срока до 3 месеца от образуването им, което представлява - 100% .

През отчетния период са свършени 2 броя НЧХД дела, в тримесечен срок .

През 2019 година пред БОС и АдмС Бургас са обжалвани или протестирани  
общо 41 съдебни акта, постановени по наказателни дела, от които 36 решения по НАХД .Има 5 обжалвани присъди.

През годината са върнати от БОС, ВКС и АдмС- Бургас общо 26 наказателни  
дела. Изцяло потвърдени са 13 бр. дела, което представлява 64,71 % от обжалваните наказателни дела.

От приключените през 2019 г. 48 броя наказателни общ характер дела, със споразумения са приключили 32 дела, или 82,05 % , при 26 дела – 76,47 % за 2018 год. и 43 бр. или 79,62% през 2017 г., което говори за една тенденция на увеличаване на делата, приключващи със съдебно споразумение.

Пред отчетната година има една оправдателна присъда постановена от Районен съд - Малко Търново.

През отчетната 2019 год. на съдия Чанко Петков са били разпределени 108 бр, наказателни дела , както следва: 35 бр. НОХД; 3 бр. НЧХД; 7бр. НАХД по чл.78а от НК, 12 бр. ЧНД и 51 бр. НАХД.

Делата за разглеждане на доклад на съдия Чанко Петков са били общо 121 брой, от които : НОХД 39, НЧХД 3 бр.; НАХД по чл. 78 а от НК – 7 бр., ЧНД 13 бр. и НАХД 59 бр.

Съдия Петков е свършил 99 наказателни дела, 69 дела от които е решил по същество. От тях 6 наказателни дела са от общ характер, 7 дела по чл. 78а НК, 13бр. ЧНД и 43 бр. НАХД.

Прекратените на различни основния наказателни дела през отчетната 2019 год. от съди Чанко Петков са 30 на брой., от които 28 дела общ характер и 2 дела НЧХ.

Разпределените наказателни дела на съдия Пламен Дойков през 2019 год. са били 20 бр. , а именно: 6 броя НОХД; 4 броя НАХД по чл. 78а НК, 2 броя ЧНД 4 8 броя НАХД. Същият е и броя на делата за разглеждане от съдия Пламен Дойков, т.к. той не е имал несвършени дела от предходната 2018 година.

Свършените наказателни дела от съдия Пламен Дойков през 2019 г. са 16 бр, разпределени в сладните групи: 5 бр. НОХД; НАХД по чл.78а по НК – 4 бр; 2 бр.ЧНД и 5 бр. НАХД. Съдия Дойков е решил по същество общо 9 бр. дела от които: 1 бр. НОХД; 1 НАХД по чл. 78а НК; 2 бр. ЧНД и 5 бр. НАХД. Прекратените наказателни дела от съдия Пл. Дойков са били 7 на брой, от които НОХД – 4 дела и 3 НАХДела по чл. 78а НК.

През отчетната 2019 год. са били предадени на съд общо 38 лица, от които 37 са осъдени и едно лице е оправдано.

Няма съдени непълнолетни лица.

На лишаване от свобода до 3 г. са осъдени 26 лица, на 25 от които е наложено условно наказание.  
 Наказание „парична глоба” е наложено на 5 подсъдими, а на 7 подсъдими е наложено наказание „пробация”. На един подсъдим съда не е наложил наказание и 1 подсъдим е оправдан.

На 11 лица освободени от наказателна отговорност е било наложено административно наказание „глоба” по чл. 78а НК.

През отчетната 2019 г. има 3 бр. НОХД, които са върнати от по-горна инстанция за ново разглеждане и са били образувани под нов номер.

1. СРЕДНА ПРОДЪЛЖИТЕЛНОСТ НА  
   РАЗГЛЕЖДАНЕ НА ДЕЛАТА.

От справката, съпътстваща доклада се установява, че в тримесечен срок са  
приключени 301 бр. дела, което представлява 93% от всички свършени дела, което е един много добър резултат, постигнат от Районен съд - Малко Търново.

Различните видове дела, решени в срок до три месеца, са както следва:

ГРАЖДАНСКИ ДЕЛА ПО ОБЩИЯ РЕД - 94%

ПРОИЗВОДСТВА ПО ЧЛ. 310 ГПК- 100%  
ЧАСТНИ ГРАЖДАНСКИ ДЕЛА- 100%

ДЕЛА ПО чл. 410 и чл.417 ГПК- 99%

ДРУГИ ГРАЖДАНСКИ ДЕЛА- 100%

ОБЩО ГРАЖДАНСКИ ДЕЛА - 98%

НОХД- 85%

НЧХД - 100%

Чл.78а НК- 100%

ЧНД- 100%

ЧНД-РАЗПИТИ- 100%

АНХД- **77%**

**ОБЩО НАКАЗАТЕЛНИ ДЕЛА - 85%**

**ВСИЧКО ДЕЛО - 93%**

В тримесечен срок са решени общо 203 граждански дела, което представлява 98% от всички свършени граждански дела.

По същият показател, решените наказателни дела са 98, представляващи 85 % от всички свършени наказателни дела.

Всичко свършените в тримесечен срок 301 дела през 2019г.  
представляват 93 %, което е показател, говорещ за много добрата организация на работа.

За приключване на някои от делата след 3-месечния срок, влияние оказва   
отдалечеността на съдебния район от областния център и служебната ангажираност на процесуалните представители на страните по гражданските дела и вещите лица, обективната невъзможност на вещите лица да изготвят в указания срок възложените им експертизи, както и обективната невъзможност за явяването в съдебно заседание на страните, техните процесуални представители и вещите лица поради труднопроходими пътища през зимния период. Подобни са причините и за не приключилите наказателни дела в тримесечен срок. Особено затруднение съдът среща при призоваване на подсъдими по дела образувани по чл. 279 НК. Често на посочения в обвинителния акт адрес се оказва, че няма такова лице и съдът предприема мерки за издирване на лицето, което отнема доста време до установяване на актуален адрес и призоваване на подсъдимия.

НАТОВАРЕНОСТ НА РАЙОНЕН СЪД -МАЛКО ТЪРНОВО.

СВЕДЕНИЯ ОТНОСНО ДЕЙНОСТТА НА ВСЕКИ ЕДИН ОТ РАБОТЕЩИТЕ В СЪДА СЪДИИ

В Районен съд - Малко Търново през цялата 2019 г. по щат са отработени 24 човекомесеца. Действително са отработени 14 човекомесеца, 12 човекомесеца от съдия Чанко Петков и 2 човекомесеца от съдия Пламен Дойков.

Средна натовареност на съдиите:

Натовареност по щат спрямо всички разглеждани дела за 2019 г. е била 18,58 при 13,25 за 2018г. и  **11,88** за 2017г.

Натовареност по щат спрямо свършените дела за за 2019 год. е била 13,46 при 12,13 за 2018 г и **11,08** за **2017** г.

Действителната натовареност спрямо делата за разглеждане за 2019 г. е била 31,86 при 26,50 за 2018 г. и 20,75 2017 г.

Действителната натовареност спрямо свършените дела за 2019 г. е била **23,07** при **24,25 за 2018г**. и 13,30 за **2017** г.

При отчитане на натовареността на съдиите следва да се отбележи, че натовареността е с тенденции на увеличаване спрямо последните две години.

Отработените човекомесеца през 2019 год. са 14. – дванадесет отработени от съдия Чанко Петков и Два месеца, отработени от съдия Пламен Дойков. През десет от месеците на 2019 година в Районен съд -Малко Търново правораздава само съдия Чанко Петков. За времето от 01.01.2019 год. до 15.04.2019 год .

съдия Дойков е бил командирован в Районен съд - Средец , а за времето от 03.07.2019 год. до 31.12.2019 год. включително, е бил командирован в Районен съд – Бургас.

За отчетната година няма регистрирани жалби от граждани и сигнали от РП  
М.Търново. Няма подадени жалби за бавност.

През годината съдиите при Районен съд - Малко Търново положиха усилия за правилното изясняване на делата и за спазване на законовите срокове при  
разглеждането и решаването им.

1. СЪДЕБНО ИЗПЪЛНЕНИЕ

През 2019 година в съдебно-изпълнителната служба при Районен съд-Малко Търново са били образувани 54 изпълнителни дела, от които 48 в полза на държавата, 3 в полза на юридическо лице и 2 в полза на частно лице. И 1 дело за изпълнение на обезпечителни мерки. За сравнение през предходната 2018 год. образуваните изпълнителни дела са били 29, от които 27 в полза на държавата, 1 в полза на юридическо лице и 1 в полза на граждани , а през 2017 г. е било образувано само едно дело.

В началото на отчетния период несвършените изпълнителни дела са били 116 броя .

Разпределението на видове изпълнителни дела, подлежащи на изпълнение, е следното:

-в полза на държавата - 112 дела, от които 95 публични държавни вземания и 17 дела частни държавни вземания;

-в полза на юридически лица: 46, от които в полза на банки - 26 дела и в полза на други юридически лица - 20 дела

-в полза на граждани: 11 дела, от които за издръжки - 9 дела и 2- други,

-изпълнени на обезпечителни мерки – 1 дело.

През отчетния период са прекратени 10 изпълнителни дела, 9 от които поради реализиране на парично вземане и едно по други причини.

Останалите несвършени дела в края на отчетната 2019 год. са били 160 на брой, от които в полза на държавата 104 дела, в полза на юридически лица – 45 дела, в полза на граждани- 10 дела и едно дело за изпълнение на обезпечителни мерки.

Общо през годината, събраните и отчетени суми по изпълнителните дела възлиза на 8 269 лв при 3 711 лв за 2018 год. и 5136 лв. за 2017г. .

От събраните суми 4089 лв. са в полза държавата , 3700 лв. в полза на юридически лица и 480 лв. в полза на граждани.

Събраните и отчетени държавни такси са в размер на 1209 лв.

Останалата несъбрана сума по изпълнителни листове в края на отчетния период е била в размер на 248 120 лв. от които:

-в полза на Държавата – 31 218 лв.;

-в полза на юридически лица – 199 684 лв.;

-в полза на граждани – 17 218 лв.

Ниската събираемост на вземанията се дължи на липса на секвестируемо  
имущество у длъжниците, на необезпеченост на вземанията, на голямата  
безработица в съдебния район на ДСИ, дължаща се на икономическата конюнктура, както в самия съдебен район, така и в страната, като цяло и не на последно място на незаинтересоваността на взискателите.

IV.СЛУЖБА ПО ВПИСВАНИЯ

И през 2019 год., като съдия по вписванията е работила г-жа Донка Янкова Русинова. През отчетния период са били извършени общо 955 бр. вписвания, при 1110 бр за 2018 год. и 493 бр. вписвания през 2017г. От тях: продажби- 162 бр.; договори за дарения- 29 бр., замени – 3; договори за наем -79 бр., аренди – 1бр., договорни и законови ипотека -9 бр.,заличаване на ипотеки – 6бр., възбрани – 26 бр., постановления – 25 бр., искови молби – 5 бр., делби – 5 бр., КНА – 9 бр., обстоятелствени проверки – 20 бр., решения на ПК – 2 бр., АДС – 2 бр., АОС – 547 бр.; право на ползване - 7 и други – 12 бр. Събраните и отчетени такси през 2019г. са в размер на 8 316 лв .

В сравнение с предходната 2018 год. се наблюдава тенденцията на леко намаление на вписванията и нотариалната дейност в съдебния район.

V. ПРОВЕРКИ И РЕВИЗИОННА ДЕЙНОСТ

През изминалата отчетна година в Районен съд - Малко Търново не са  
извършвани проверки и ревизии от инспектората при ВВС.

Със Заповед № 1068/14.10.2019 г. на Председателя на Окръжен съд - Бургас бе извършена Контролно-тематична проверка, за периода 01.01.2019г. до 01.11.2019г.

VI .СГРАДЕН ФОНД И ТЕХНИЧЕСКА  
ОБЕЗПЕЧЕНОСТ

Сградата, в която се помещава Районен съд-Малко Търново, е публична държавна собственост с предоставени права за оперативно управление и стопанисване на Председателя на районния съд. Същата е в много добро състояние и осигурява нормални условия за работа на магистратите и съдебните служители.

В сградата на Съдебната палата се помещават Районен съд- Малко Търново,  
Районна прокуратура- Малко Търново, Службата по вписванията и звено от съдебната охрана.

Адвокатите и гражданите се запознават с материалите по делата в деловодството на съда, където са осигурени подходящи условия за целта. На първия етаж е обособено подходящо помещение за адвокатска стая.

Техническото оборудване в Районен съд - М. Търново е на добро ниво. Двете  
съдебни зали и всяко работно място разполага с компютър и периферни устройства, подходящи за изпълнение на служебните задължения. В PC-Малко Търново е изградена локална компютърна мрежа с 13 работни точки. Налични са 2 бр. сървър, 13 бр. компютъра, 4 бр. принтера и 3 бр. мултифункционални устройства. В едната от съдебните зали е инсталирана и звукозаписна уредба.

В Районен съд - М. Търново се използва Централизираната система за случайно разпределение на дела , а за управлението на делата се използва САС „Съдебно деловодство” на „Информационно обслужване” АД. Осигурен е достъп до Интернет със средства на съда.

Районен съд - Малко Търново има електронна страница, на която се публикуват съдебните актове по гражданските и наказателни дела, могат да се правят справки за насрочените дела, публикуват се обяви за конкурси за свободни длъжности и др.

Счетоводното обслужване на съда през 2019 г. се извършва чрез използването на счетоводна програма “Конто”.

Бюро съдимост в Районен съд - Малко Търново функционира в съответствие с Наредба № 8/26.02.2008 г. на Министерство на правосъдието за функциите и  
организацията на дейността на бюрата за съдимост. Внедрена е и се използва  
информационната система АИС “Бюра съдимост-CSCS” на “Индекс България”.  
Системата функционира нормално на едно работно место. Чрез нея комуникацията с Бюрата съдимост в другите съдилища е изключително лесна. Свидетелства за съдимост на граждани, родени извън границите на съдебния район на съда, се предоставят в рамките на няколко часа, а на гражданите, родени в границите на съдебния района незабавно. През отчетния период са издадени 252 броя свидетелства за съдимост; извършени са 113 бр. справки за съдимост, 396 бр. са отговорите на запитвания на други съдилища.

Събраните от Районен съд - Малко Търново държавни такси през 2019 г. са в  
размер на 7 974,19 лв, а общо събраните приходи са в размер на 14 562,34 лв

Одобрените и разходените бюджетни средства са в размер на 309 804,98 лв.

В заключение може да се посочи, че през изтеклата 2019 година, съдиите и  
служителите в Районен съд - Малко Търново положиха много старания и усилия , в резултат на което приключиха годината с много добри показатели. Колективът на Районен съд Малко Търново е изключително добре организиран и с добра квалификация, всеки служител познава трудовите си функции, притежава необходимите умения и изпълнява отлично професионалните си задължения. Целят състав на съда са мотивирани и старателни в работата си , което се вижда и от горепосочените резултати, поради което считам, че правораздаването и административното обслужване на гражданите през 2019 година от Районен съд — Малко Търново е едно много добро.

Приложение: Отчет за работата на Районен съд- Малко Търново за 12 месеца на 2019 г.

АДМ. РЪКОВОДИТЕЛ- ПРЕДСЕДАТЕЛ

НА РАЙОНЕН СЪД- МАЛКО ТЪРНОВО :

/ ЧАНКО ПЕТКОВ /